ถนนประชาอุทิศ 52 เขตทุ่งครุ เข้าซอยดังกล่าวไปเกือบท้ายซอย จะมีบ้านเช่าอยู่ซ้ายมือ (จำบ้านเลขที่ไม่ได้ และคล้ายๆว่าจะเป็นบ้านเลขที่ 21) ลักษณะคล้ายตึกร้าง เนื่องจากเจ้าของบ้านเช่าจะไม่ได้ทำกิจการแล้ว แต่คนเช่าไม่ย้ายออกหรือว่าอย่างไรไม่ทราบ แต่พบว่ามีคนอาศัยอยู่ บุคคลที่อาศัยอยู่มักจะเปิดเพลงเสียงดัง จับกลุ่มกัน 5-6 คน นั่งดื่มสุราและส่งเสียงเอะอะโวยวาย ช่วงเวลาที่พบบ่อยจะเป็นช่วง 18.00-22.00 น. นอกจากนี้ กลุ่มบุคคลดังกล่าว จะมีการถ่ายรูปหรือแซวผู้หญิงที่เดินผ่าน สร้างความไม่ปลอดภัย เคยมีการแจ้ง สน.ท้องที่ มีการเข้ามาตรวจสอบ สถานการณ์ก็ดีได้ไม่กี่วันแล้วก็กลับมาเหมือนเดิม เมื่อวันก่อน (18ก.ค.66) มีการแจ้งตำรวจเข้ามาตรวจสอบ กลุ่มบุคคลดังกล่าวก็แสดงอิทธิพลอ้างว่ารู้จักกับตำรวจใน สน. นั้นๆ ไม่กลัวเกรงใดๆ สร้างความเดือดร้อนให้กับประชาชนที่พักอาศัยอยู่ในบริเวณใกล้เคียง ทั้งนี้ซอยดังกล่าวจะเป็นซอยมุสลิม มีมุสลิมพักอาศัยอยู่เยอะ ต้องมีการทำละหมาด เสียงจากการเปิดเพลงก็จะดังรบกวนพิธีกรรม ขอให้ผู้เกี่ยวข้องเร่งตรวจสอบแก้ไขพฤติการณ์ดังกล่าว รวมถึงตรวจสอบด้วยว่าตึกดังกล่าวยังมีการเปิดกิจการเป็นบ้านเช่าหรือไม่ หากเปิดอยู่มีการดำเนินการที่ถูกต้องหรือไม่ อย่างไร หากปิดกิจการ คล้ายสภาพเป็นตึกที่ไม่มีผู้ดูแล ขอให้ตรวจสอบมีบุคคลเข้าไปอาศัยได้อย่างไร และให้เร่งเคลื่อนย้ายบุคคลเหล่านั้นออกไปได้หรือไม่ อย่างไร เพื่อแก้ไขปัญหาให้กับประชาชน เพราะต้องเผชิญกับสภาพปัญหานี้มาเป็นระยะเวลานานแล้ว